b'\n_START_ARTICLE_\nJuri\xc5\xa1nik\n_START_PARAGRAPH_\nJ\xc3\xbari\xc5\xa1nik, jur\xc3\xad\xc5\xa1nik ali j\xc3\xbari\xc5\xa1no let\xc3\xa1lo je vrsta voja\xc5\xa1kega letala, namenjena za napade na kopenske cilje, cilje na vodi in zra\xc4\x8dno podporo kopenskim silam. Juri\xc5\xa1no letalo je takti\xc4\x8dno voja\xc5\xa1ko letalo z ve\xc4\x8djo to\xc4\x8dnostjo napadov kot bombnik, \xc4\x8deprav so sodobna\xc2\xa0\xc2\xbbpametna oro\xc5\xbeja\xc2\xab\xc2\xa0v bombikih precej bolj natan\xc4\x8dna kot v preteklosti. Opremeljeno je za delovanje kjer je mo\xc4\x8dna zra\xc4\x8dna obramba. Za razliko od lovcev juri\xc5\xa1na letala niso nujno opremljena za zra\xc4\x8dne dvoboje, po navadi so opremljena s protiletalskimi raketami za samoobrambo.'